**Анализирайте казуса като приложите методологията за етичен анализ. Подробно информацията относно курсовата задача *Анализ на казус* можете да намерите в секция *6 Семинари и курсови работи: Задание за курсова работа* в Системата Дистанционното Обучение.**

**Казус 1:** Г-н Р.П. влиза в местната аптека след като е бил при зъболекар за отстраняване на корен на зъб. Устата му все още е под въздействието на упойката и изпитва трудности да говори. Очаква се упойката да действа около 6 часа. Г-н Р.П. подава рецептата на фармацевта, който познава от доста време, като го моли да му каже какво пише в рецептата, тъй като не е обърнал внимание, когато стоматологът му е предоставил тази информация.

Фармацевтът прочита, че пациентът трябва да си закупи Тиленол #40, който е комбинация от Тиленол и кодеин, наркотичен аналгетик. Медикаментът се ползва за облекчаване на болката.

Г-н Р.П. отбелязва, че не е искал нищо за справяне на болката. Притеснен е да ползва силни болкоуспокояващи медикаменти. Интересува се дали има медикамент, който е без рецепта и може да му помогне; кодеинът има ли някакви странични ефекти?

Фармацевтът вярва, че болката и облекчаването на болката са субективни. И все пак, той предпочита да не насърчава използването на наркотични аналгетици, докато не стане ясно, че болката няма да бъде облекчена от неопиатни аналгетици. Той мисли, че това важи особено за случаи на пациенти след дентална интервенция, на които са приложени локални анестетици с дълга продължителност на действието. Трябва ли фармацевтът да насърчи г-н Р.П. да опита аналгин, ацетаминофен или ибупрофен, за да облекчи болката?